
Ministru kabineta rīkojums Nr. 269
Rīgā 2025. gada 13. maijā (prot. Nr. 19 12. §)
Par valsts nekustamā īpašuma "Valsts mežs" Salas pagastā, Jēkabpils novadā, daļu nodošanu Satiksmes ministrijas valdījumā
· 1. Saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta trešo daļu Zemkopības ministrijai nodot Satiksmes ministrijas valdījumā zemesgrāmatā uz valsts vārda Zemkopības ministrijas personā ierakstītā valsts nekustamā īpašuma "Valsts mežs" (nekustamā īpašuma kadastra Nr. 5686 001 0153) daļu – zemes vienību (zemes vienības kadastra apzīmējums 5686 002 0852) 0,01 ha platībā un zemes vienību (zemes vienības kadastra apzīmējums 5686 002 0854) 0,7909 ha platībā – Salas pagastā, Jēkabpils novadā.
· 2. Satiksmes ministrijai pārņemt no Zemkopības ministrijas šā rīkojuma 1. punktā minētā valsts nekustamā īpašuma daļas un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Satiksmes ministrijas personā.

